Péntek déltől lezárják az Andrássy út egy szakaszát
Március 8-án, pénteken déltől éjjel egy óráig a 105-ös buszok a Gyöngyösi utcai metróállomás irányában nem érintik a Bajza utcai kisföldalatti megállót, mivel egy nőnapi rendezvény miatt lezárják az Andrássy út főpályáját a Hősök tere és a Bajza utca között.
Március 8-án, pénteken 12 órától várhatóan 9-én, szombaton éjjel 1 óráig az Andrássy út főpályáját a Hősök tere Dózsa György úti oldalától egészen a Bajza utcáig egy nőnapi rendezvény miatt lezárják. A szervizutak ekkor is járhatóak lesznek, azonban az autóval közlekedőknek a BKK azt javasolja, hogy a Podmaniczky utca vagy a Városligeti fasor irányába kerüljék el a lezárt útszakaszt.
A lezárás miatt 12 órától egészen utolsó indulásukig a 105-ös autóbuszok módosított útvonalon közlekednek:

A Gyöngyösi utca M irányában az Andrássy út – Bajza utca – Podmaniczky utca – Munkácsy Mihály utca – Szondi utca – Gundel Károly út – Állatkerti körút – Hősök tere – Dózsa György út terelt útvonalon közlekedve nem érintik a Bajza utca M megállójukat.

Ideiglenes útvonalukon a járatok a Bajza utcában a Lendvai utca kereszteződése után, illetve a 72-es trolik Munkácsy Mihály utca, majd Dózsa György út elnevezésű megállóiban állnak meg. A Hősök tere M megállótól már ismét eredeti útvonalukon közlekednek a buszok.

Az Apor Vilmos tér irányában a buszok az Andrássy út szervizútján kerülik el a lezárt útszakaszt, így megállóhely-módosításra nincs szükség.
Első indulásuktól egészen a lezárás végéig, éjjel 1 óráig a 979-es éjszakai buszok mindkét irányban a szervizúton közlekednek és így kerülik el a lezárt útszakaszt, ezért Újpalota, Nyírpalota út irányában a Bajza utca, Csepel, Csillagtelep irányában pedig a Hősök tere megállójukat helyezzük át ideiglenesen a szervizútra, az eredeti megállójuk vonalába.
A felszíni zárás ideje alatt az M1-es metró zavartalanul közlekedik, minden állomáson megáll.
BKK Andrássy út lezárás